|  |  |  |  |  |  |  |
| --- | --- | --- | --- | --- | --- | --- |
| **Nr.Rendor** | **Data e kërkesës** | **Objekti I kërkesës** | | **Përgjigje** | **Tarifa** |  |
| **1.** | 22.01.2025 | Kërkesë për informacion | Per të marrëinformacionin e kërkuar të lutem shiko faqen zyrtare të ISHP dhe AKM. | | Nuk ka |
| **2.** | 03.02.2025 | Kërkesë për informacion | 1.A ka një datë zyrtare se kur Shqipëria doli nga gjendja e emergjencës kombëtare nën infeksionin e COVID-19?  – 5 maj 2023 ëëë.ëho.org.int  2. Sa ishte numri total i rasteve të konfirmuara me COVID-19 në Shqipëri nga marsi 2020 deri në fund të gjendjes së emergjencës kombëtare nën infeksionin e COVID-19?  - Deri në 25 prill 2023 nr i rasteve sipas buletinit javor, të dhënat e agreguara nga raportimet ishte: 310536  3. Sa ishte numri total i viktimave si pasojë e COVID-19 – ju lutem specifikoni si numër të përgjithshëm moshën, gjininë dhe qarkun ku kishin rezidencën, – dhe sa prej tyre ishin punonjës shëndetësorë (mjekë, infermierë, teknikë laboratorë, etj.) – ju lutem specifikoni si numër të përgjithshëm gjininë, moshën dhe vendin ku shërbenin?  - Total vdekje sipas raportimeve të dërguara deri me datë 25 prill 2025, nga Buletini javor, ishte: 3625.  4. Në bilancin e pandemisë që bëhej publik gjatë periudhës së emergjencës kombëtare autoritetet raportonin vetëm të dhënat që referoheshin nga sistemi publik, pra spitalet publike, a është rishikuar bilanci zyrtar i pandemisë duke përllogaritur edhe numrin e qytetarëve të infektuar, të cilët u trajtuan apo humbën dhe jetën në spitale private dhe jashtë shtetit? Nëse po, sa ishte numri i këtyre personave, – ju lutem specifikoni si numër të përgjithshëm gjininë, moshën dhe qarkun kukishin rezidencën.  - Pandemia e COVID 19 vijon pamvaresisht emergjencës.  5. Sa vaksina u administruan gjithsej – ju lutem specifikoni llojin e vaksinave dhe vendin e origjinës – dhe sa ishte përqindja e popullsisë së vaksinuar plotësisht – ju lutem specifikoni si numër të përgjithshëm moshën, gjininë dhe qarkun e rezidencës së tyre, – në fund të gjendjes së emergjencës kombëtare nga infeksioni i COVID-19?  - Vaksinimi i COVID 19 vijon ende, mbeshtetur ne rekomandimet e OBSH për një dozë vjetore ndaj COVID 19, sipas këkesës së popullatës. | | Nuk ka |
| **3.** | 06.02.2025 | Kërkesë për informacion | **Rastet e reja me kancer te diagnostikuar gjate vitit 2023**  *Vetem te femrat. Ne 2023 dhe 2022 u diagnostikuan perkatesisht 15 dhe 12 kancere te gjirit te meshkujt*  *\*\*Nuk perfshihen melanomat*  **Rastet e reja me kancer te diagnostikuar cdo vit per periudhen 2015-2023**  Kerkesa per vdekjet lutemi ti drejtohet INSTAT | | Nuk ka |
| **4.** | 06.02.2024 | Kërkesë për informacion | **Ju keni deklaruar se nga 1 janar 2023 dhe deri më datë 27.02.2025 keni marrë 46 kërkesa nga subjekte të interesuara për vlerësimin e vështirësisë në punë. Cilat subjekte kanë qenë këto? (Nëse nga 27.02.2025 dhe deri në ditën kur do jepni informacion ka ndryshime të numrit të kërkesave na e bëni me dije).**  Ju informojmë se nga data 1 Janar 2023 deri më 27 Shkurt 2025, Institucioni ynë ka marrë 46 kërkesa nga subjekte të interesuara për vlerësimin e vështirësisë në punë. Përsa i përket nominimit të subjekteve që kanë paraqitur këto kërkesa, theksojmë se ky informacion konsiderohet konfidencial dhe trajtohet si i tillë nga institucioni ynë.  **2. Sa është afati maksimal kohor që ISHP duhet të bëjë një vlerësim të vështirësisë në punë nga data kur mbërrin kërkesa nga subjekti i interesuar?**  Koha për kryerjen e vlerësimit të shkallës së vështirësisë në punë varet nga disa faktorë, duke përfshirë natyrën e institucionit, ngarkesën e punës dhe fizibilitetet institucionale sipas prioriteteve të vendosura nga institucioni. *Maksimumi i afatit kohor është  një muaj*.  **3. A ka ndonjë procedurë të standardizuar ISHP për mënyrën e vlerësimit të vështirësisë në punë dhe a mund të na jepni një kopje të origjinalit të dokumentit përkatës që është miratuar dhe është në fuqi?**  *Vlerësimi i shkallëve të vështirësisë kryhet bazuar në përcaktimet ligjore të përfshira në Ligjin nr. 326, datë 31 Maj 2023.*  **4.Ju keni deklaruar se deri më datë 27.02.2025 ka 4 kërkesa në proces shqyrtimi për vlerësim të vështirësisë në punë. Deri në ditën që do jepni informacion, na bëni me dije nëse ky numër ka ndryshuar.**  Deri më datë 27 shkurt 2025, ishin 4 kërkesa në proces shqyrtimi. Aktualisht, numri i kërkesave të tilla ka ndryshuar dhe *është vetëm një kërkesë*për vlerësim të shkallës së vështirësisë në punë në proces shqyrtimi. | | Nuk ka |
| **5.** | 11.02.2024 | Kërkesë për informacion | 1. MSHMS nuk ka arsye të japë rekomandim për izolim të strukturave arsimore  sic ju  shpreheni në kërkesën tuaj. Nuk është paraqitur asnjë rast tjeter përvec rastit të konfirmuar.  2.  Eshtë kryer hetimi epidemiologjik nga Njvksh Durrës dhe  është kryer profilaksia me antibiotikë për mbi 95 persona. Për këtë arsye mësimi duhet të vijoj e situata epidemiologjike po monitorohet.  3 . Njvksh njohin hapat e ndjekjes së cdo rasti të dyshuar apo të konfirmuar dhe si në raste të tjera janë ndjekur të gjitha hapat  e duhura. Prinderit vertetë që mund të ndjejnë  momente pasigurie, por nuk është situatë për panik, por duhet të ndjekin rekomandimet e strukturave shëndetësore.  4. Nuk ka raste të tjera. ISHP jo vetëm që ka ndjekur situaten me rekomandimet përkatëse me  Njvksh Durres, por ka kryer dhe komunikimin mediatik mbi rastin në fjalë për të qartesuar situaten dhe për të zbehur pasigurinë e prindërve. | | Nuk ka |
| **6.** | 14.02.2025 | Kërkesë për informacion | A ka Instituti i Shëndetit Publik në Shqipëri raporte që analizojnë ndikimin e ndryshimeve klimatike në shëndetin e popullatës, dhe nëse po, mund të më dërgoni një kopje të këtyre raporteve?  Instituti I Shendetit Publik ka kryer vitet e fundit disa analiza kuantitative mbi risqet shendetesore te lidhura me ndryshimet klimatike. Rezultatet e ketyre analizave jane publikuar si ne Komunikim e 4t e Shqiperise mbi Ndryshimet Klimatike [https://ëëë.undp.org/albania/publications/fourth-national-communication-albania-climate-change](https://www.undp.org/albania/publications/fourth-national-communication-albania-climate-change)  ne raportime brenda e jashte vendit: https://ëëë.interacademies.org/sites/default/files/2021-10/Tackling%20the%20effects%20of%20climate%20change%20on%20health%20in%20the%20Mediterranean%20and%20surrounding%20regions.pdf  ne publikime te tjera me te fundit: https://academic.oup.com/eurpub/article/34/Supplement\_3/ckae144.1353/7844463?login=false  · Çfarë lloj sëmundjesh janë më të prekurat nga ndryshimet klimatike në Shqipëri? A ka ndodhur një rritje e rasteve të sëmundjeve të tilla vitet e fundit?  Në permbledhje risqet më të mëdha të lidhura me ndryshimet klimatike ne Shqipëri konsistojnë në:  Rritja e riskut për vdekje të parakohëshme të personave të moshuar me semundje kronike kardiovaskulare gjatë valeve të nxehtit. Gjatëe dy valeve të të nxehtit të marra në analize para pandemise u verejt rritje e riskut për të vdekur me 9%-36% për disa sëmundje kardiovaskulare, sidomos insuficiencen kardiake dhe goditjen cerebrale.  Ritja e riskut për gastroenteritë me rritjen e temperaturave sidomos tek moshat nën 14 vjec.  Probleme të tjera shëndetësore që do të ndikohen jane një sërë sëmundjesh infektive të shkaktuara nga agjentë të cilët po behen endemikë në Europën Jugore si pasojë e ngrohjes globale, hipertensioni, obeziteti, kequshqyerja, astma dhe alergjite, depresioni etj.  Grupet më të riskuara, vec të moshuarve dhe fëmijëve, sidomos në kushtet e emergjencave mjedisore do te jenë edhe personat me nevoja të vecanta.  Personat që banojnë në qytete e medha do të jenë më të rrezikuar nga valët e të nxehtit, personat qëbanojne ne zonat rurale më të rrezikuar nga sëmundjet diarreike dhe katastrofat e shkaktuara nga zjarret dhe përmbytjet.  · A ka masa të veçanta që janë marrë ose janë planifikuar për të adresuar pasojat e ndryshimeve klimatike në shëndetin publik, përfshirë informimin dhe edukimin e popullatës?  MShMS e kane reflektuar shqetesimin e lidhur me ndryshimet klimatike ne nje sere strategjish, politikash dhe nderhyrjesh per forcimin e sistemit shëndetësor. Ndryshimet klimatike janë adresuar në një dokument strategjik “Për pershtatjen e sistemit shëndetesor ndaj ndryshimeve klimatike’ që në vitin 2011. Ndër synimet kryesore të kësaj straegjie janë;  -fuqizimi i sistemit të urgjencave mjekësore në të gjithe nivelet e sistemit për të përballuar valët e të nxehtit dhe emergjencat nga moti ekstrem,  -fuqizimi i sistemeve të survejancës epidemiologjike për sëmundjet infektive,  -koordinimi më i mire me strukturat e tjera ne kushtet e emergjencave mjedisore,  -rritja e ndergjegjesimit te profesionisteve dhe publikut,  -si dhe rritja e eficiencës energjitike të infrastrukturës shëndetësore.  Vitet e fundit, risku i rritur për shëndetin nga ndryshimet klimatike është trajtuar sidomos në kontekstin e emergjencave me natyrë mjedisore. Janë nje sere dokumentesh politike që mbulojnë këtë prioritet:  -Një plan i detajuar operacional mbi emergjencat është miratuar në 2020 (nr 71).  -Në strategjinë e re të shendetesise të vitit 2021 të gjitha objektivat e qëllimit të politikës 4 i dedikohen emergjencave, përfshi koordinimin, sistemet e survejances dhe komunikimin e riskut. Gjithashtu, objektivi specifik 9 I qellimit politik 2 është “kontrolli I rezistences antimikrobike”.  -Plani kombëtar spitalor i vitit 2022 ka në fokus vec të tjerash edhe fuqizimin e shërbimeve të urgjencës mjekësore dhe paramjekësore për përballimin e cdo emergjence mjedisore, përfshi modernizimin e flotës së autoambulancave, kualifikimit të vazhdueshëm të stafit, transformimit të qëndrës së koordinimit dhe ngritjen e qendrës back up në Vlorë për shkurtimin e kohës së përgjigjes.  Ligji nr 147 I vitit 2014 mbi shërbimet mjekësore të urgjencës ka sherbyer si bazë për reformimin e sistemit të urgjencës 24/7 në të gjithë nivelet, krijimin e qendrës së re të urgjencës mjekësore dhe linjën telefonike unike kombëtare. Ky ligj ka rregulluar edhe shërbimet e urgjences në kushtet e emergjencave apo fatkeqesive natyrore. Miratimi i ligjit dhe dokumenteve të tjera rregullatore të lidhura me të është pasur me investime të rëndësishme në infrastrukturë dhe burime njerezore  Ligji 45. Viti 2019 për mbrojtjen civile ka hedhur bazat për koordinimin efektiv të strukturave te shendetesise me sektorët e tjerë në kushtet e emergjencave me natyrë mjedisore.  Ligji i për parandalimin dhe luftimin e infeksioneve dhe sëmundjeve infektive i vitit 2016 ka sherbyer si bazë për shumë nderhyrje dhe përmiresime të sistemeve të survejances epidemiologjike, sistemit laboratorik dhe koordinimit ndërkombëtar në fushën e kontrollit të agjenteve infektive të ndikuar nga ndryshimet klimatike.  Prej vitit 2015 MSHMS ka ndermarrë një ndërhyrje masive për dezinfektimin e të gjitha pikave të nxehta, të identifikuara nga Instituti i Shëndetit Publik. Ndërhyrja është duke u zhvilluar dhe po trajton problemin në rritje të mushkonjave apo mizave të rërës, të cilat shërbejnë si vektorë për kushtet shëndetësore kërcënuese për jetën, si Malaria, Chikungunya dhe encefaliti nga virusi i Nilit Perëndimor.  Në bashkepunim me Qeverine Zvicerane ka filluar një program afatgjate i reformimit dhe fuqizimit të sistemit të menaxhimit të emergjencave në qëndrat e kujdesit shëndetësor parësor.  · Si e vlerëson Instituti i Shëndetit Publik ndikimin afatgjatë të ndryshimeve klimatike në shëndetin e grupeve të caktuara vulnerabël, si të moshuarit dhe ata me sëmundje kronike?  Kemi vleresuar se valet e të nxehtit mund të jëne përgjejgese per 300-400 vdekje shtese nga viti 2030, kryesisht te personat e moshuar me semundje te tilla si insuficienca kardiake dhe goditjet cerebrale.  Për më shumë shih raportet  · A mund të më ofroni të dhëna për efektet e mundshme të valëve të nxehtësisë dhe përhapjes së sëmundjeve të tjera, siç janë infeksionet e ujit dhe të ajrit, për shkak të ndryshimeve klimatike?  Kemi vleresuar një rritje të riskut për semundjet diarreike te femijët me rreth 600/100000 raste te reja shtese për cdo 1 gradë celcius rritje të temperaturave të verës. Në skenarin e rritjes 1.5 gradë kjo nenkupton rreth 4800 raste të reja më shumë cdo vit.  Për më shumë shih raportet | | Nuk ka |
| **7.** | 28.02.2025 | Kërkesë për informacion | 1. Sa raste meningiti janë identifikuar në Durrës që nga dhjetori i kaluar?  Vetem dy raste jane raportuar meningit meninogkoksik nga Durresi.  2. Ka pasur rritje të rasteve të meningitit, si dhe një gjendje virale e rënduar këtë vit. Çfarë masash janë marrë?  Jo nuk ka pasur rritje te rasteve me meningit meningokoksik. Infeksionet virale kane qene prezent si cdo sezon, informacionet mbi ecurine e hasjes se infeksioneve respiratore e gjeni ne detaje ne faq ëeb: ëëë.ishp.gov.al  3. Sa raste të diagnostikuara dhe sa vdekje nga meningiti akut ka pasur në Shqipëri gjatë 5 viteve të fundit?  Nga raportimet e NJVKSH jane raportuar 7 raste meningit nga te cilet 5 raste jane te konfirmuar.  4. Cilat masa janë marrë për menaxhimin e rasteve të meningitit?  Janë kryer të gjitha masat e duhura mbi hetimin e rasteve nga ana epidemiologjike si nga izolimi i rastit me meningokoksemi, në ndjekjen e profilaksise medikamentoze me antibiotik të kontakteve, monitorim i statusit febril për raste t mundshme, në dhënien e rekomandimeve mbi higjenizimin mjedisor të rregullt si dhe rekomandime e kujdes mbi higjenën respiratore.  5. Pse nuk u dezinfektua shkolla "Eftali Koçi", ndërkohë që u krye në gjimnazin "Leonik Tomeo" në dhjetor në Durrës?  Rekomandimet janë dhënë në lidhje me higjenizim korrekt në mënyrë sistematike.  6. Pse u shmang/nuk u bë asnjë deklaratë publike nga autoriteti shëndetësor (NJVKSH) në Durrës për të informuar prindërit dhe për të shmangur panikun që u përhap me shpejtësi dhe u reflektua në numrin e lartë të mungesave në shkolla?  NJVKSH Durres mund të japë pergjigje në lidhje me pyetjen tuaj, por theksoj qe janë kryer të gjitha njoftimet e nevojshme për cdo aktor të perfshire në hetimin epidemiologjik dhe në ndjekjen e masave.  7. Pse nuk u ndoq protokolli për informimin e publikut në këtë rast, pavarësisht insistimit nga ana e gazetarëve të Durrësit?  Nuk ju kuptojme pyetjen për cfare protokollli e keni, publiku është informuar për cdo rast.  8. Ka një strategji për monitorimin dhe parandalimin e sëmundjeve infektive në shkolla?  Ka udhezues për ndjekjen epidemiologjike dhe parandalimin e sëmundjeve infektive.  Po një plan për përmirësimin e protokolleve të sigurisë shëndetësore në shkolla në të ardhmen?  Eshtë kryer monitorimi situatës dhe janë marrë të gjitha masat për parandalimin e transmetimin e infeksionit.  9. A e rekomandon ISHP kryerjen e vaksinës kundër meningitit akut në moshat shkollore në këto kushte të shfaqjes se sëmundjes te adoleshentët?  ISHP ka rekomanduar ndjekjen e profilaksisë medikamentoze me antibiotikë për të gjithë kontaktet për cdo rast të dyshuar me dhe per cdo rast të konfirmuar me meningit meningokoksik. Gjithashtu për grupe rrisku udhetime në vendet me endemicitet të lartë ISHP rekomandon kryerjen e vaksinimit.  Ky informacion është i rëndësishëm për të ofruar një pasqyrë të plotë dhe të saktë mbi këtë çështje dhe për të informuar publikun në përputhje me ligjin dhe të drejtat që kanë qytetarët për të kërkuar dhe marrë informacion nga autoritetet publike. | | Nuk ka |
| **8.** | 11.03.2025 | Kërkesë për informacion | Në përgjigje të kërkesës suaj, të datës 11.03.2025, ardhur me e-mail pranë Institutit të Shëndetit Publik, me lëndë: “Kërkesë për informacion”, për sa kërkohet në shkresë sqarojmë se:    Instituti i Shëndetit Publik nuk është institucioni përgjegjës për vlerësimin e ndotjes radioaktive në ujin e pijshëm, referuar VKM 379 dt 25.05.2016 per miratimin e rregullores “Cilësia e ujit të pijshëm” i përditësuar me VKM-në nr. 403, datë 19.6.2024. | | Nuk ka |
| **9**. | 12.03.2025 | Kërkesë për informacion | Në përgjigje të kërkesës për informacion të Z. Ervin Postoli, drejtuar Institutit të Shëndetit Publik (ISHP),  datë 12.03.2025, në lidhje me ndotjen akustike, bëjmë me dije se:  *Pergjigje e pyetjes 1 dhe 2*: ISHP nuk realizon monitorim te ndotjes akustike ne Shqiperi.  *Pergjigje e pyetjes 3 dhe 4*: ISHP nuk ka detyre ligjore monitorimin e ndotjes akustike, kjo referuar Ligjit Nr.9774, datë 12.7.2007 “PËR VLERËSIMIN DHE ADMINISTRIMIN E ZHURMËS NË MJEDIS” i ndryshuar në Ligjin Nr 50/2023 datë 22/06/2023 dhe Udhëzimit të Përbashkët Nr.2, dt.15.11.2023 “Për nivelin Kufi të Zhurmës për një mjedis të dhënë dhe për fushën e veprimtarive ekonomike-shoqërore”,pika 4, 5, 6 dhe7 ku jane te percaktuar institucionet qe ngarkohen me matjet dhe monitorimin  e ndotjes akustike. | | Nuk ka |
| **10.** | 16.03.2025 | Kërkesë për informacion | Në vijim të kërkesës datë 16/03/2025, ju lutem gjeni më poshtë përgjigjen: 1. Kërkoj të më vihen në dispozicion të dhënat specifike që ISHP-ja ka mbledhur për përdorimin e lëndëve narkotike nga të miturit në 5 vitet e fundit në Republikën e Shqipërisë. Bashkëlidhur lutem gjeni studime lidhur me përdorimin e lëndëve narkotike nga të miturit: https://hbsc.org/publications/reports/spotlight-on-adolescent-health-and-ëell-being/ <https://hbsc.org/publications/reports/a-focus-on-adolescent-substance-use-in-europe-central-asiaand-canada/>  2. Nga cilat burime specifikisht i mbledh ISHP-ja të dhënat në lidhje me të miturit dhe përdorimin e lëndëve narkotike?  Instituti i Shëndetit Publik bashkëpunon me disa insitutucione partnere, të cilat konsiderohen aktorë me një ndikim në fushën e drogës. Këto institucione janë: Ministria e Brendshme, Qëndra Spitalore Universitare “Nënë Tereza” Tiranë, Instituti i Mjekësisë Ligjore, Drejtoria e Përgjithshme e Burgjeve, etj.  3. Me cilat organizata dhe institutcione shtetërore bashkëpunon ISHP-ja në kuadër të problemeve shëndetësore të lidhura me konsumin e drograve?  Instituti i Shëndetit Publik bashkëpunon me disa institucione e organizata të cilat kanë në fokus problemet shëndetësore të lidhura me konsumin e drogës, disa nga Institucionet që kemi patur bashkëpunim më të ngushtë janë: Qëndra Spitalore Universitare “Nënë Terza” Tiranë, Qendra “Teen Challenge Albania”, Qendra “Aksion Plus”.  4. Si ndikojnë të dhënat e mbledhura në formulimin e politikave dhe strategjive për parandalimin e përdorimit të lëndëve narkotike nga të miturit? Cilat janë ndërhyrjet e rekomanduara bazuar në këto të dhëna?  Qëllimi primar është agregimi dhe analizimi i të dhënave në lidhje me prezencen e një fenomeni të tillë në vend dhe për hartimin ose rekomandimin në nivel qëndror të masave për ndëryrje. Të dhënat absolutisht që ndikojnë në dhënien e rekomandimeve, hartimin e politikave ndërhyrëse në lidhje me implementimin e masave për parandalimin e varësisë dhe abuzimit me substancat apo lëndët narkotike.  5. Çfarë tregon analiza e të dhënave për nevojat specifike të të miturit në lidhje me parandalimin dhe trajtimin e varësisë nga lëndët narkotike? Si i adreson ISHP këto nevoja në programet dhe nismat e saj?  Instituti i Shëndetit Publik mbështetur në analizën e të dhënave por dhe studimeve me Fakultetin e Mjekësisë kryejnë fushata promovuese, ndërgjegjësuese në rrjete sociale e media vizive, në sesione komunikimi në sistemin parauniversitar për të orientuar moshën e mitur dhe adoleshentët mbi informacione shëndetësore shtesë mbi llojet e ndryshme të drogave drejt aktiviteteve të shëndetshme, zënien e kohës së lirë me aktivitete sportive, parandalimin e varësisë dhe abuzimit me drogat, efektet negative dhe efektet e dëmshme në shendet. | | Nuk ka |
| **11**. | 24.04.2025 | Kërkesë për informacion | Në rastin konkret cdo përgjegjësi është e Pushtetit Vendor në bashkëpunim për Drejtoritë Rajonale Mjedisore dhe Inspektoriatin Përgjegjës për Mjedisin. | | Nuk ka |
| **12.** | 07.05.2025 | Kërkesë për informacion | Në vijim të komunikimit, ju informojmë se numri i kërkesave të ardhura mbi vlerësimin e shkallës së vështirësisë dhe dëmshmërisë në shëndet vijon të mbetet i njëjti ashtu sikurse dhe ju është raportuar dhe listuar institucionet në shkresën paraardhëse. Nuk kemi asnjë rast refuzimi mbi vleresimin e shkallës së vështirësisë dhe dëmshmerise në shëndet.  Detaje mbi strukturën dhe funksionet e:   * Departamentit të Vlerësimit dhe Trajtimit të Rreziqeve * Sektorit të Shëndetit në Punë dhe Toksikologjisë   Gjithashtu dhe rregulloren e brendshme të ISHP-së mund të gjenden në faqen zyrtare të Institutit të Shëndetit Publik ([https://ëëë.ishp.gov.al/](https://www.ishp.gov.al/)) | | Nuk ka |
| **13.** | 04.05.2025 | Kërkesë për informacion | Në përgjigje të kërkesës suaj sqarojmë se: Referuar Ligjit Nr.10 138, datë 11.5.2009 Për Shëndetin Publik, Instituti i Shëndetit Publik mbështet Ministrinë e Shëndetësisë dhe strukturat rajonale të shëndetit publik, për realizimin e funksioneve dhe shërbimeve të shëndetit publik.  - Çfarë roli luan Instituti në monitorimin e cilësisë së ujit të pijshëm?  Referuar VKM 379 datë 25.05.2016 Për Miratimin e Rregullores “Cilësia e Ujit të Pijshëm”, monitorimi i cilësisë së ujit të pijshëm është është nën përgjegjësinë e strukturës rajonale të shëndetit public (sot Njësitë Vendore të Kujdesit Shëndetësor - NJVKSH), për të siguruar që uji i pijshëm në territorin e vet administrativ plotëson kërkesat e kësaj rregulloreje. Kontrolli i cilësisë së ujit të pijshëm në rrjetin shpërndarës të ujësjellësit në rreth kryhet në bazë të pikave të monitorit sipas një Akt-Marrveshje midis shoqërisë së Ujësjellës Kanalizime dhe NJVKSH-së. - Raporte vjetore për cilësinë e ujit dhe shëndetin publik. Të dhënat vjetore mbi monitorimin e cilësisë së ujit të pijshëm nga NjVKSH-të e rretheve dërgohen pranë Institutit të Shëndetit Publik dhe referuar VKM 379 datë 25.05.2016 Për Miratimin e Rregullores “Cilësia e Ujit të Pijshëm” hartohet raporti vjetor kombëtar mbi cilësinë e ujit të pijshëm.  - Si bashkëpunon Instituti me pushtetin vendor në lidhje me cilësinë e ujit?  Secila NJVKSH bazuar në të dhënat e monitorimit ditor bashkëpunon me pushtetin vendor përkatës në varësi të problematikave në lidhje me cilësinë e ujit të pijshëm.  -A është i pijshëm uji që mbërrin në Çezmat e qytetarëve shqiptarë sot, në dijeni të institucionit tuaj?  Vlerësimin ditor të cilësisë së ujit të pijshëm në rrjetin shpërndarës (në bazë të pikave të monitorit sipas një Akt-Marrveshje midis shoqërisë së Ujësjellës Kanalizime dhe NjVKSH-së) është nën përgjegjësinë e NJVKSH-ve të rretheve.  -A ka pasur raste helmimi të qytetarëve nga uji i pijshëm nga viti 2005 deri në vitin 2025? (numri i rasteve dhe vitet përkatëse). Çfarë masash ka marrë institucioni juaj në këto raste? Nga viti 2016 deri në 2024 ka patur në total 7 shpërthime me natyrë hidrike. Janë kryer të gjitha rekomandimet respektive qoftë për strukturat shëndetësore, popullatë dhe Ujësjellës Kanalizimeve sipas peshës së problematikës.  -A ka pasur ankesa zyrtare nga qyetarë apo institucione të tjera publike dhe private për cilësinë e ujit viti 2005 deri në vitin 2025? Sa ankesa (numri dhe viti specifikisht). Si I trajtoni këto ankesa?  Ankesat e qytetarëve për cilësinë e ujit të pijshëm ju drejtohen NJVKSH-ve të rretheve përkatëse të cilët janë nën varësi nga Drejtoritë Rajonale të Operatorit të Kujdesit Shëndetësor. | | Nuk ka |
| 14. | 15.05.2025 | Kërkesë për informacion | Në vijim të kerkesës së Ora Neës Nr. 54 gjeni lutem përgjigjet e kërkuara si më poshtë: Instituti i Shendetit Publik ka kryer hetim epidemiologjik të thelluar në bashkëpunimin me NJVKSH Gramsh. Hipoteza e ngritur nga grupi i punës në investigimin epidemiologjik lidhet me konsumimin e ushqimit të përbashkët në kopësht dhe mos ndjekja dhe respektimi i rregullores higjenosanitare të përgatitjes së ushqimit. Paraqitja e rasteve në urgjencën e Gramshit ka filluar me regjistrimin e tyre në datën 20.05.2025. 2. Në vijim të kërkesës së Ora Neës Nr. 56 gjeni lutem përgjigjet e kërkuara si më poshtë;  Rastet e konfirmuara me salmonelozë për periudhën Janar-Dhjetor 2024 dhe Janar-Maj 2025  **Viti**  **Periudha kohore Raste total /konfirmuara**  2024 JANAR-DHJETOR 45  2025 JANAR-MAJ 41  **Fëmijë deri në moshën 14 vjeç**  VITI 2024 - 13 FEMIJE PERIUDHA JANAR-DHJETOR  VITI 2025 -33 FEMIJE PERIUDHA JANAR-MAJ | | Nuk ka |
|  | Gjatë muajit qershor kanë ardhur kërkesa për informacion por kthimi i përgjigjes së tyre nuk ka qënë në kompetencë të institucionit tonë. |  |  | |  |